钦定古今图书集成/明伦汇编/闺媛典/第156卷 > 李珙妻张氏〈郑氏附〉
## 钦定古今图书集成/明伦汇编/闺媛典/第156卷 > 李珙妻张氏〈郑氏附〉

按《山西通志》：“张氏，生员李珙妻，潞安屯留人。珙年二
十，锐志举子业，与兄瑶同时入泮，以不第自缢死。子
锺岳甫二岁，氏年十八，恐父母夺其志，引刀刺面，自
矢苦节，教子成名，年七十五终。珙弟生员珽妻郑氏，
年十五，于归甫七月，珽亡。家贫，糟糠不厌，守志如张，
终身不一归宁。”